พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล (ฉบับที่ ๕)พ.ศ. ๒๕๔๔[๑] ภูมิพลอดุลเดช ป.ร.ให้ไว้ ณ วันที่ ๑๒กรกฎาคม พ.ศ. ๒๕๔๔เป็นปีที่ ๕๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยมหิดลอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๔๖ วรรคสอง และมาตรา ๕๐ วรรคสองแห่งพระราชบัญญัติมหาวิทยาลัยมหิดล พ.ศ. ๒๕๓๐ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยมหิดล (ฉบับที่ ๕) พ.ศ. ๒๕๔๔มาตรา ๒พระราชกฤษฎีกานี้ให้ใช้บังคับตั้งแต่วันที่ ๑๕ มีนาคม พ.ศ. ๒๕๔๒ เป็นต้นไปมาตรา ๓ให้ยกเลิกความในมาตรา ๓แห่งพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยมหิดล พ.ศ. ๒๕๓๑ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยมหิดล (ฉบับที่ ๔) พ.ศ. ๒๕๔๒และให้ใช้ความต่อไปนี้แทนมาตรา ๓ให้กำหนดปริญญาในสาขาวิชา และอักษรย่อสำหรับสาขาวิชา ของมหาวิทยาลัยมหิดลดังนี้(๑) สาขาวิชาการจัดการ มีปริญญาสามชั้น คือ(ก) เอก เรียกว่า การจัดการดุษฎีบัณฑิต ใช้อักษรย่อ กจ.ด.(ข) โท เรียกว่า การจัดการมหาบัณฑิต ใช้อักษรย่อ กจ.ม.(ค) ตรี เรียกว่า การจัดการบัณฑิต ใช้อักษรย่อ กจ.บ.(๒) สาขาวิชาการบริหารสาธารณสุขมูลฐาน มีปริญญาหนึ่งชั้นคือ โท เรียกว่า การบริหารสาธารณสุขมูลฐานมหาบัณฑิต ใช้อักษรย่อ สม.ม.(๓) สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๔) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิตใช้อักษรย่อ ทล.บ.(๕) สาขาวิชาประชากรศาสตร์มีปริญญาหนึ่งชั้น คือ เอก เรียกว่า ประชากรศาสตรดุษฎีบัณฑิต ใช้อักษรย่อ ปช.ด.(๖) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต" ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๗) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๘) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษร ภ.บ.(๙) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศกรรมศาสตรมหาบัณฑิต ใช้อักษร วศ.ม.(ค) ตรี เรียกว่า วิศกรรมศาสตรบัณฑิต ใช้อักษรย่อ วศ.บ.(๑๑) สาขาวิชาสังคมศาสตร์ มนุษยศาสตร์ และศึกษาศาสตร์มีปริญญาสามชั้น คือ(ก) เอก เรียกว่า สังคมศาสตรดุษฎีบัณฑิต ใช้อักษรย่อ สค.ด.ปรัชญาดุษฎีบัณฑิต ใช้อักษรย่อ ปร.ด. ศิลปศาสตรดุษฎีบัณฑิต ใช้อักษรย่อ ศศ.ด.และ ศึกษาศาสตรดุษฎีบัณฑิต ใช้อักษรย่อ ศษ.ด.(ข) โท เรียกว่า สังคมศาสตรมหาบัณฑิตใช้อักษรย่อ สค.ม. อักษรศาสตรมหาบัณฑิต ใช้อักษรย่อ อ.ม. ศิลปศาสตรมหาบัณฑิตใช้อักษรย่อ ศศ.ม. และ ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศิลปศาสตรบัณฑิต ใช้อักษร ศศ.บ.(๑๒) สาขาวิชาสัตวแพทยศาสตร์ มีปริญญาสองชั้น คือ(ก) เอก เรียกว่า สัตวแพทยศาสตรดุษฎีบัณฑิต ใช้อักษรย่อ สพ.ด.(ข) ตรี เรียกว่า สัตวแพทยศาสตรบัณฑิต ใช้อักษรย่อ สพ.บ.(๑๓) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.(๑๔) สาขาวิชาอายุรศาสตร์เขตร้อนคลินิก มีปริญญาหนึ่งชั้นคือ โท เรียกว่า อายุรศาสตร์เขตร้อนคลินิกมหาบัณฑิต ใช้อักษรย่อ อค.ม.ทั้งนี้ ให้ระบุชื่อสาขาวิชาในวงเล็บต่อท้ายปริญญาด้วยถ้ามีมาตรา ๔ ให้ยกเลิกความในมาตรา๕ แห่งพระราชกฤษฎีกาว่าด้วยปริญญา ในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยมหิดล พ.ศ. ๒๕๓๑ซึ่งแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยมหิดล(ฉบับที่ ๔) พ.ศ. ๒๕๔๒ และให้ใช้ความต่อไปนี้แทนมาตรา ๕ สีประจำสาขาวิชามีดังนี้(๑) สาขาวิชาการจัดการ สีฟ้า(๒) สาขาวิชาการบริหารสาธารณสุขมูลฐาน สีส้ม(๓) สาขาวิชาทันตแพทยศาสตร์ สีเม็ดมะปราง(๔) สาขาวิชาเทคโนโลยี สีชมพูกลีบบัว(๕) สาขาวิชาประชากรศาสตร์ สีแดง(๖) สาขาวิชาพยาบาลศาสตร์ สีขาว(๗) สาขาวิชาแพทยศาสตร์ สีเขียว(๘) สาขาวิชาเภสัชศาสตร์ สีเขียวมะกอก(๙) สาขาวิชาวิทยาศาสตร์(ก) ทั่วไป สีเหลืองทอง(ข) วิชาพยาบาล สีเหลืองแกมแดงอ่อน(ค) เฉพาะปรัชญาดุษฎีบัณฑิต สีน้ำเงินเข้ม(๑๐) สาขาวิชาวิศวกรรมศาสตร์ สีแดงเลือดหมู(๑๑) สาขาวิชาสังคมศาสตร์ มนุษยศาสตร์และศึกษาศาสตร์ สีชมพูแก่(๑๒) สาขาวิชาสัตวแพทยศาสตร์ สีฟ้าหม่น(๑๓) สาขาวิชาสาธารณสุขศาสตร์ สีชมพู(๑๔) สาขาวิชาอายุรศาสตร์เขตร้อนคลินิก สีน้ำเงินแกมม่วงผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยมหิดลได้เปิดสอนสาขาวิชาการจัดการเพิ่มขึ้นในการนี้สมควรแก้ไขเพิ่มเติมปริญญาในสาขาวิชาและอักษรย่อสำหรับสาขาวิชาของมหาวิทยาลัยมหิดลและแก้ไขเพิ่มเติมสีประจำสาขาวิชาสำหรับสาขาวิชาในคณะต่าง ๆ เสียใหม่ จึงจำเป็นต้องตราพระราชกฤษฎีกานี้อัมพิกา/แก้ไข๒๔/๑๒/๔๔วิภา/ผู้จัดทำ๑๕ มีนาคม ๒๕๕๔[๑] ราชกิจจานุเบกษาเล่ม ๑๑๘/ตอนที่ ๖๐ ก/หน้า ๙/๒๔ กรกฎาคม ๒๕๔๔